《拟咸阳怀古》
明代·徐熥

咸阳禾黍正离离，人代兴亡岂有期。废殿秋风秦剑戟，荒山夜雨汉旌旗。

茂陵空洒千行泪，渭水长流万古悲。何处登临最惆怅，乐游原上日斜时。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。